# Korai és késői kötés feladatok

## feladat:

Készítsen egy **Munkavallalo** osztályt, ami tárolja a munkavállaló nevét és pozícióját. (protected) Az osztályhoz készítsen paraméteres konstruktort, ami minden adattag értékét paraméterül kapja. Készítsen egy virtual metódust Munka() néven, ami visszaadja az osztály adatait a következő formában: pl.:”Kovács László (Pénügyes)”! Készítsen egy metódust MunkaTajekoztato() néven, ami meghívja az Munka metódust és kiírja azt!

Származtasson egy **Manager** osztályt a munkavállalóból! Az osztály plusz adattagja a csapat szám, amely a menedzser által irányított csapat létszámát tárolja. (private) Az osztály paraméteres konstruktora a nevet beállítja a paraméterből kapott értékre a pozíciót pedig „Manager”-re! Készítsen olvasható tulajdonságot a csapatszámhoz és a névhez! Írja felül az Munka() metódust a következő formában: pl.: „Nagy István (Manager), csapat létszám: 10 fő”!

Származtasson egy **Beosztott** osztályt a munkavállalóból! Az osztálynak nem lesz plusz adattagja. Az osztály paraméteres konstruktora a nevet beállítja a paraméterből kapott értékre a pozíciót pedig „Beosztott”-ra! Írja felül az Munka() metódust a következő formában: pl.: „József Tamás (Beosztott), ő egy beosztott munkavállaló.”

Példányosítson minden osztályból 5-5 munkavállalót! Hívja meg minden példányra az MunkaTajekoztato metódust! A szükséges adatokat random generálhatja is!

1. Írja ki annak a managernek a nevét, aki a legnagyobb csoportot irányítja!
2. Írja ki annak a managernek az adatait, aki a legkisebb csoportot irányítja!

### A képen szöveg, képernyőkép, Betűtípus látható Automatikusan generált leírásMinta

## feladat:

Készítsen egy **Figura** osztályt, ami tárolja a figura nevét és színét. (protected) Az osztályhoz készítsen paraméteres konstruktort, ami minden adattag értékét paraméterül kapja. Készítsen olvasható tulajdonságot a színhez! Készítsen egy virtual metódust (public) Adat () néven, ami visszaadja az osztály adatait a következő formában: pl.:”Alap figura, Szín: Zöld”! Készítsen egy metódust MutatAdatok() néven, ami meghívja az Adat metódust és kiírja azt!

Származtasson egy **Kör** osztályt a figurából! Az osztály plusz adattagja a sugár. (private) Az osztályhoz készítsen paraméteres konstruktort, ami minden adattag értékét paraméterül kapja. Készítsen olvasható tulajdonságot a sugárhoz! Írja felül az Adat () metódust a következő formában: pl.:”Kör, Szín: Piros, Sugár: 10”!

Származtasson egy **Négyzet** osztályt a figurából! Az osztály plusz adattagja a négyzet oldalainak hossza. (private) Készítsen olvasható tulajdonságot az oldalhosszhoz! Az osztályhoz készítsen paraméteres konstruktort, ami minden adattag értékét paraméterül kapja. Írja felül az Adat () metódust a következő formában: pl.:”Négyzet, Szín: Kék, Oldalhossz: 5 cm”!

Példányosítson minden osztályból 15-15 figurát! Hívja meg minden példányra az AdatokKiirasa metódust! A szükséges adatokat véletlenszerűen generálja, a színeket tárolja el egy listába és azt is véletlenszerűen sorsolja!

1. Írja ki a sugarak átlagát! (2 tizedesjegyre kerekítve)
2. Írja ki hány kék színű alap figura lett!
3. Írja ki a legnagyobb oldalhosszú négyzet minden adatát!
4. Írja ki az átlag sugárnál kisebb sugárral rendelkező köröket!
5. Írja ki a zöld és kék alap figurák adatait!

### A képen szöveg, képernyőkép, Betűtípus látható Automatikusan generált leírásMinta