1. **Autók kezelése**
   1. Hozzon létre egy **adatbázist**, majd azon belül egy táblát az autóknak. A tábla mezői a következők legyenek:

* id – Azonosító, Kulcs
* márka és modell – Szöveg (Például Opel Astra L)
* gyártási év – Egész szám
* alvázszám – Szöveg
* lóerő – Egész szám
* kilométer óra állása – Valós szám
* üzemanyag típusa – Szöveg (Például Benzin)
* fogyasztás – Valós szám – Hány litert fogyaszt a jármű 100 km-en
* üzemanyag szint állása – Valós szám - Liter

1. A **backend**-en a feladata, hogy a frontend feladatok alapján hozzon létre saját API végpontokat, amelyekkel a frontend teljesíteni tudja a kért feladatokat.
2. **Frontend feladat:** (A frontend megoldása során Bootstrap használata végig szükséges lesz. Oldja meg az oldal reszponzivítását Bootstrap segítségével!)
   1. Hozzon létre egy **főoldalt** a frontend oldalon. A főoldal feladata a következő:

* Az oldal tartalmazzon egy Navbart, aminek segítségével lehessen váltogatni az oldalak között.
* Az oldal tartalmazzon legalább négy darab card elemet. A card elemek célja, hogy autókról érdekességeket jelenítsen meg a weboldalon képekkel együtt.

1. Hozzon létre egy **autó hozzáadása** oldalt a frontend oldalon. Az oldal feladata a következő:

* Az oldal tartalmazzon egy Navbart, aminek segítségével lehessen váltogatni az oldalak között.
* Az oldal tartalmazzon egy form-ot, amely segítségével próbálja beolvasni az összes adatot a felhasználótó.
  1. A form adatait formData segítségével kezelje és annak segítségével küldje tovább a backend irányába.
  2. Ellenőrizze, hogy a felhasználó minden mezőt kitöltött-e.
  3. Az adatok elküldése után a form elemeket nullázza le.

1. Hozzon létre egy **autók megtekintése** oldalt a frontend oldalon. Az oldal feladata a következő:

* Az oldal tartalmazzon egy Navbart, aminek segítségével lehessen váltogatni az oldalak között.
* A weboldal betöltése esetén generáljon egy táblázatot JavaScript segítségével. A táblázat tartalmazzon minden adatot az adatbázisból. A táblázat formázásához használjon szintén Bootstrap-et.

1. Hozzon létre egy **autók szerkesztése** oldalt a frontend oldalon. Az oldal feladata a következő:

* Az oldal tartalmazzon egy Navbart, aminek segítségével lehessen váltogatni az oldalak között.
* A weboldal betöltése esetén generáljon JavaScript segítségével egy legördülő listát, amelyet töltsön fel az autók márka és modell jelzésével. A legördülő lista mellé helyezzen el egy gombot, amely segítségével kilehet választani a legördülő listából egy autót.
* A legördülő lista alatt szerepeljen egy form, amelyet töltsön fel a legördülő listából kiválasztott jármű adataival az előző pontban említett gombra kattintás esetén.
* A form-ban amikor átírta azokat az adatokat a felhasználó, amiket szeretett volna legyen lehetőség egy gombra kattintással frissíteni az adatokat az SQL táblában.

1. Hozzon létre egy **megtehető út** oldalt a frontend oldalon. Az oldal feladata a következő:

* Az oldal tartalmazzon egy Navbart, aminek segítségével lehessen váltogatni az oldalak között.
* A weboldal betöltése esetén generáljon JavaScript segítségével egy legördülő listát, amelyet töltsön fel az autók márka és modell jelzésével.
* Helyezzen el egy textbox-ot a legördülő lista alatt, amelybe beírhatja a felhasználó, hogy hány kilómétert szeretne megtenni az adott autóval.
* Helyezzen el egy gombot, amelyre ha rányom a felhasználó, határozza meg, hogy az adott járművel megtehető-e az adott út.