Szálloda feladat

Az alábbi feladatban egy új relációs adatbázist kell létrehoznia. Megoldásként a létrehozáshoz használt SQL scripteket kell beadnia.

Feladatok:

1. Hozzon létre egy sajatnev\_megoldas.sql nevű szöveges állományt!
2. Hozzon létre adatbázist sajatnev\_szalloda néven, a létrehozó SQL utasítást másolja be a megoldas.sql fájlba! Az adatbázis létrehozásakor állítsa be a megfelelő karakterkódolást és a rendezési sorrendet!
3. Hozza létre az alábbi táblákat, ügyeljen arra, hogy a táblák közötti kapcsolatok, idegen kulcsok is definiálásra kerüljenek! A létrehozó SQL utasításokat másolja be a megoldas.sql fájlba!

szoba (szobaazonosito, ferohely, potagy, legkondicionalt, ar)

szobaazonosito a szoba száma, egész, ez az elsődleges kulcs

ferohely ágyak száma, egész, kötelező

potagy a szobában elhelyezhető pótágyak száma, egész, nem kötelező

legkondicionalt a szobában van-e légkondicionáló, logikai, nem kötelező

ar a szoba ára egy napra, ha minden ágy foglalt, pótágyak kivételével, egész, kötelező

vendeg(vendegazonosito,nev,iranyitoszam,kedvezmeny)

vendegazonosito a vendég azonosítója, egész (auto\_increment), ez az elsődleges kulcs

nev a vendég neve, szöveges, max 100 karakter, kötelező

iranyitoszam a vendég lakhelyének irányítószáma, szöveges, pontosan 4 karakter, nem kötelező

kedvezmeny a vendégnek járó kedvezmény mértéke (százalék), egész, nem kötelező

foglalas(foglalasazonosito,vendegazonosito,szobaazonosito,elsoejszaka,utolsoejszaka,fo)

foglalasazonosito a foglalás azonosítója, egész (auto\_increment), ez az elsődleges kulcs

vendegazonosito a foglalást végző vendég azonosítója a vendeg táblából (idegen kulcs)

szobaazonosító a lefoglalt szoba azonosítója a szoba táblából (idegen kulcs)

elsoejszaka az első foglalt éjszaka, dátum, kötelező

utolsoejszaka az utolsó foglalt éjszaka, dátum, kötelező

fo a vendégek száma, egész, kötelező

1. A szállodában 5 szoba van. Hozza létre az öt rekordot a szoba táblában! A rekordok beszúrását végző SQL utasítás(oka)t másolja be a megoldas.sql állományban!

|  |  |  |  |  |
| --- | --- | --- | --- | --- |
| szobaazonossito | ferohely | potagy | legkondicionalt | ar |
| 1 | 2 | 1 | igen | 6000 |
| 2 | 2 | 1 | nem | 6000 |
| 3 | 2 | 1 | igen | 6000 |
| 4 | 3 | 1 | nem | 9000 |
| 5 | 3 | 0 | igen | 9000 |

1. Szúrja be a vendeg táblába az alábbi 3 ügyfelet, a művelethez szükséges SQL utasítás(oka)t másolja be a megoldas.sql állományba!

|  |  |  |  |
| --- | --- | --- | --- |
| vendegazonosito | nev | iranyitoszam | kedvezmeny |
| 1 | Molnár János Oszkár | 1117 | 0 |
| 2 | Borbély Kristóf | 1829 | 15 |
| 3 | Vágner Noémi | 1840 | 5 |

1. Rögzítse a foglalas táblába az alábbi eseményeket, a műveletekhez szükséges SQL utasítás(oka)t másolja be a sajatnev\_megoldas.sql állományba!
   1. Molnár János Oszkár, irányítószáma 1117, az 1-es szobát bérelte 2007. január 1. és január 3 között. A szoba minden ágyát, a pótágyat is használták, azaz 3-an laktak a szobában.
   2. Borbély Kristóf, irányítószáma 1829, 2007. január 1-től január 11-ig tartózkodott a 2-es szobába, a pótágyat nem használták, másodmagával utazott.
2. Készítsen nézettáblákat! A nézetek létrehozó SQL utasításokat másolja be a sajatnev\_megoldas.sql állományba!
3. Ami megadja a foglalások adatait: vendég neve, irányítószáma, szobaszám, vendégek száma, összes fizetendő – a pótágy ára a rendes egy főre jutó ár (vegye figyelembe a kedvezményt is!), érkezés és távozás napja!
4. Ami megadja a vendégek nevét és azonosítószámát, a szállodában töltött napok számát és a szállodai szolgáltatásra költött teljes összeget kedvezménnyel és anélkül is!
5. Készítse el az alábbi lekérdezéseket, a művelethez szükséges SQL utasítás(oka)t másolja be a sajatnev\_megoldas.sql állományba!
   * 1. Jelenítse meg a szálloda 2007. januári foglaltságát, azaz a szobáit a foglalásokkal együtt. A foglalást akkor is jelenítse meg, ha annak csak egy része esik 2007. januárjába. Az eredményben minden szobát jelenítsen meg, azokat is, amelyeket senki sem bérelt ki a megadott időszakban!
     2. A 7.A pontban készített nézettábla eredményének felhasználásával határozza meg a szálláshely összes bevételét! Amennyiben a nézetet nem sikerült elkészítenie, a feladatot annak felhasználása nélkül is megoldhatja, de így kevesebb pont jár érte!
     3. Határozza meg laza illesztéssel és beágyazott lekérdezéssel is (mindkét megoldást rögzítse a sajatnev\_megoldasok.sql állományban), hogy melyik „vendégek” esetén nincsenek foglalások rögzítve! Az eredményben a vendég minden adatát jelenítse meg!